CELEX: C2006/143/12
Language: et
Date: 2006-06-17 00:00:00
Title: Kohtuasi C-46/04: Euroopa Kohtu (esimene koda)  30. märtsi 2006.  aasta otsus (Corte suprema di cassazione eelotsusetaotlus) — Aro Tubi Trafilerie SpA  versus  Ministero dell'Economia e delle Finanze (Direktiiv 69/335 — Kapitali koondumise kaudne maksustamine — Siseriiklikud õigusnormid, mis näevad  emaühingu ühendamisel  ette maksustamise proportsionaalse riigilõivuga, mis moodustab 1 % niisuguse tehingu väärtusest — Kapitalimaksuna kvalifitseerimine — Kapitali suurendamine — Vara suurendamine — Osade või aktsiate väärtuse suurendamine — Ühingu liikme poolt teenuste osutamine — Ühingu liikme liikmete ühinemisotsus)

17.6.2006   
            
            
               ET
            
            
               Euroopa Liidu Teataja
            
            
               C 143/6
            
         Euroopa Kohtu (esimene koda) 30. märtsi 2006. aasta otsus (Corte suprema di cassazione eelotsusetaotlus) — Aro Tubi Trafilerie SpA versus Ministero dell'Economia e delle Finanze
   (Kohtuasi C-46/04) (1)
   
   (Direktiiv 69/335 - Kapitali koondumise kaudne maksustamine - Siseriiklikud õigusnormid, mis näevad “emaühingu ühendamisel” ette maksustamise proportsionaalse riigilõivuga, mis moodustab 1 % niisuguse tehingu väärtusest - Kapitalimaksuna kvalifitseerimine - Kapitali suurendamine - Vara suurendamine - Osade või aktsiate väärtuse suurendamine - Ühingu liikme poolt teenuste osutamine - Ühingu liikme liikmete ühinemisotsus)
   (2006/C 143/12)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Hageja: Aro Tubi Trafilerie SpA
   
      Kostja: Ministero dell'Economia e delle Finanze
   Kohtuasja ese
   Eelotsusetaotlus — Corte di cassazione — Nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (EÜT L 249, lk 25), muudetud nõukogu 10. juuni 1985. aasta direktiiviga 85/303/EMÜ (EÜT L 156, lk 23) — Kapitaliühingutelt võetavad kaudsed kapitalimaksud — Kahe äriühingu, millest ühele kuulub täis ulatuses teise äriühingu kapital, ühinemine.
   Resolutiivosa
   Sellistel asjaoludel nagu põhikohtuasjas on nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta, muudetud nõukogu 9. aprilli 1973. aasta direktiiviga 73/80/EMÜ ühtsete kapitalimaksu määrade kehtestamise kohta ja nõukogu 10. juuni 1985. aasta direktiiviga 85/303/EMÜ vastuolus see, kui “emaühingu ühendamine”, s.t ühinemine ühendamise teel, kui ühendatavale äriühingule kuuluvad kõik ühendava äriühingu aktsiad või osad, maksustatakse proportsionaalse riigilõivuga, mis moodustab 1 % niisuguse tehingu väärtusest.
   
      (1)  ELT C 94, 17.4.2004.